CELEX: 32004R2150
Language: lt
Date: 2004-12-16 00:00:00
Title: 2004 m. gruodžio 16 d. Komisijos reglamentas (EB) Nr. 2150/2004, atidarantis 2005 m. tarifų kvotą tam tikroms iš Turkijos į Europos bendriją importuojamoms prekėms

17.12.2004   
            
            
               LT
            
            
               Europos Sąjungos oficialusis leidinys
            
            
               L 370/36
            
         
      KOMISIJOS REGLAMENTAS (EB) Nr. 2150/2004
   2004 m. gruodžio 16 d.
   atidarantis 2005 m. tarifų kvotą tam tikroms iš Turkijos į Europos bendriją importuojamoms prekėms
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1993 m. gruodžio 6 d. Tarybos reglamentą (EB) Nr. 3448/93, nustatantį prekybos tvarką, taikomą tam tikroms iš perdirbtų žemės ūkio produktų pagamintoms prekėms (1), ypač į jo 7 straipsnio 2 dalį,
   atsižvelgdama į 1997 m. balandžio 29 d. EB ir Turkijos asociacijos tarybos sprendimą 1/97 dėl tam tikriems žemės ūkio perdirbtiems produktams taikomos tvarkos (2), ypač į jo 1 straipsnį,
   kadangi:
   
               (1)
            
            
               Siekiant skatinti prekybos vystymąsi laikantis Muitų sąjungos tikslų, EB ir Turkijos asociacijos tarybos sprendime Nr. 1/97 yra nustatyta kai kurių tešlos gaminių importo iš Turkijos į Bendriją metinės tarifų kvotos vertė. Ši kvota turėtų būti įvesta 2005 m., o leidimas ja pasinaudoti turėtų būti suteiktas pateikus A.TR gabenimo sertifikatą, numatytą 2001 m. kovo 28 d. EB ir Turkijos muitinių bendradarbiavimo komiteto sprendime Nr. 1/2001, iš dalies keičiančiame Sprendimą Nr. 1/96, nustatantį išsamias EB ir Turkijos asociacijos tarybos sprendimo Nr. 1/95 taikymo taisykles (3).
            
         
               (2)
            
            
               1993 m. liepos 2 d. Komisijos reglamente (EEB) Nr. 2454/93, išdėstančiame Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (4), nustatomos tarifų kvotų administravimo taisyklės. Tikslinga numatyti, kad šiuo reglamentu atidaromos tarifų kvotos būtų administruojamos pagal šias taisykles.
            
         
               (3)
            
            
               Šiame reglamente numatytos priemonės atitinka Horizontaliųjų klausimų dėl prekybos perdirbtais žemės ūkio produktais, neišvardytais Sutarties I priede, valdymo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Nuo 2005 m. sausio 1 d. iki gruodžio 31 d. atidaroma priede paminėtų prekių importo iš Turkijos šiame priede nurodyta Bendrijos tarifų kvota.
   Leidimas pasinaudoti šia kvota turėtų būti suteiktas pateikus A.TR gabenimo sertifikatą pagal EB ir Turkijos muitinių bendradarbiavimo komiteto sprendimą Nr. 1/2001.
   2 straipsnis
   1 straipsnyje numatytą tarifų kvotą administruoja Komisija pagal Reglamento (EEB) Nr. 2454/93 308a, 308b ir 308c straipsnius.
   3 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis yra taikomas nuo 2005 m. sausio 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. gruodžio 16 d.
      
         
            Komisijos vardu
         
         Günter VERHEUGEN
         
         
            Pirmininko pavaduotojas
         
      
   
   
      (1)  OL L 318, 1993 12 20, p. 18. Reglamentas su paskutiniais pakeitimais, padarytais Reglamentu (EB) Nr. 2580/2000 (OL L 298, 2000 11 25, p. 5).
   
      (2)  OL L 126, 1997 5 17, p. 26.
   
      (3)  OL L 98, 2001 4 7, p. 31.
   
      (4)  OL L 253, 1993 10 11, p. 1. Reglamentas su paskutiniais pakeitimais, padarytais Reglamentu (EB) Nr. 2286/2003 (OL L 343, 2003 12 31, p. 1).
   
      PRIEDAS
      
                  Eilės Nr.
               
               
                  KN kodas
               
               
                  Aprašymas
               
               
                  Kvotos dydis
               
               
                  Taikomo muito dydis
               
            
                  09.0205
               
               
                  1902 11 00
                  1902 19
               
               
                  Tešlos gaminiai, nevirti, neįdaryti ir neparuošti kitu būdu
               
               
                  2,5 mln. EUR
               
               
                  10,67 EUR už 100 kg neto